ลุ้น SET บวกต่อ! รับเศรษฐกิจไทยฟื้นต่อเนื่อง
แนวโน้ม SET เช้าบวกต่อ! หลังเศรษฐกิจไทยฟื้นตัวต่อเนื่อง และตัวเลขว่างงานสหรัฐเพิ่มหวังเฟดชะลอขึ้นดอกเบี้ย
แนวโน้ม SET เช้าบวกต่อ! หลังเศรษฐกิจไทยฟื้นตัวต่อเนื่อง และตัวเลขว่างงานสหรัฐเพิ่มหวังเฟดชะลอขึ้นดอกเบี้ย
30 ธ.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยในวันนี้คาดว่าแกว่งตัวขึ้นได้ตามตลาดหุ้นอื่นในภูมิภาคเอเชียที่เปิดมาเช้านี้ส่วนใหญ่ปรับตัวขึ้นตามตลาดหุ้นสหรัฐฯ หลังตัวเลขผู้ขอรับสวัสดิการว่างงานสหรัฐฯเพิ่มขึ้น ทำให้ตลาดกลับมาเริ่มมีความหวัง และเข้าโหมดเปิดรับความเสี่ยง โดยธนาคารกลางสหรัฐฯ (เฟด) อาจจะเริ่มมีการชะลอขึ้นดอกเบี้ย
ขณะที่ยังมองว่ามีแรงซื้อเข้ามาช่วยหนุนจากความมั่นใจด้านการฟื้นตัวต่อเนื่องของเศรษฐกิจไทย แต่อย่างไรก็ตามวันนี้เป็นวันสุดท้ายของวันทำการอาจมีแรงขายออกมาสลับบ้าง ก่อนเข้าสู่ช่วงวันหยุดปีใหม่ ทำให้จะมีความผันผวนได้ในบางช่วง
โดยให้แนวต้าน 1,665-1,670 จุด แนวรับ 1,645-1,650 จุด